

ประกาศเทศบาลตำบลกรูด

เรื่อง แผนอัตรากำลัง 3 ปี ประจำปีงบประมาณ 2558-2560 ฉบับแก้ไขเพิ่มเติม (ฉบับที่ 2)   
พ.ศ. 2559

\*\*\*\*\*\*\*\*\*\*\*\*\*\*\*\*\*\*\*\*\*

ด้วยคณะกรรมการพนักงานเทศบาลจังหวัดสุราษฎร์ธานีได้ประกาศเปลี่ยนแปลงโครงสร้างส่วนราชการเทศบาลและระดับตำแหน่งของเทศบาลจากเดิมให้เป็นไปตามขนาดเทศบาล คือ ขนาดเล็ก ขนาดกลาง ขนาดใหญ่ แก้ไขให้เป็นตามประเภทเทศบาล คือ ประเภทสามัญ และประเภทพิเศษ   
ซึ่งแบ่งเป็น 4 ระดับ คือ เทศบาลประเภทสามัญ เทศบาลประเภทสามัญระดับสูง เทศบาลประเภทพิเศษ และเทศบาลประเภทพิเศษระดับสูง ตามประกาศ ก.ท.จ.สุราษฎร์ธานี เรื่อง หลักเกณฑ์และเงื่อนไขเกี่ยวกับโครงสร้างส่วนราชการและระดับตำแหน่งของเทศบาล พ.ศ. 2558

อาศัยอำนาจตามความในมาตรา 15 ประกอบ มาตรา 23 วรรคหก แห่งพระราชบัญญัติระเบียบบริหารงานบุคคลส่วนท้องถิ่น พ.ศ. 2542 และมติ ก.ท.จ.สุราษฎร์ธานี ในการประชุมครั้งที่ 3/2559 เมื่อวันที่ 31 เดือนมีนาคม พ.ศ. 2559 ได้มีมติเห็นชอบให้ประกาศปรับปรุงแผนอัตรากำลัง 3 ปี (รอบปีงบประมาณ 2558-2560)

ทั้งนี้ ตั้งแต่วันที่ 1 มกราคม 2559 เป็นต้นไป

ประกาศ ณ วันที่ 4 เดือนเมษายน พ.ศ. 2559



ลงชื่อ

(นายโกวิทย์ วัชระสวัสดิ์)

นายกเทศมนตรีตำบลกรูด